APPLIKÁCIÓK

Közösen gyűjtsünk össze minél több olyan applikációt, amit a gyerekek ismernek/használnak.

Lehetőség szerint legyen köztük olyan is, ami nem csak játék, hanem pl. térkép, szótárprogram, ébresztőóra stb.

Írjunk fel a táblára minél többet, a nevük mellé pár szóval azt is, hogy melyik mire való.

Mindenki választhat egyet, amit ismer.

Gondolkodjunk visszafelé! Milyen előzetes ismeretek kellettek ahhoz, hogy ezt az applikációt le tudja valaki programozni? Pl. a térképhez pontosan fel kellett mérni a terepet, a szótárprogramhoz ismerni kell azt az idegen nyelvet, a nyelvtant stb.

Beszélgessünk arról, hogy miért lehet érdekes/hasznos egy applikáción dolgozni. Mit lehet tanulni közben? Szívesen végeznének ilyen munkát? Ha igen, mire találnának ki applikációt (ami még nincs)?

A mesében az édesanya türelmesen meghallgatja a gyereket, de közben azért együtt kertészkednek. Mit gondolnak az ilyen szülői magatartásról? Őket szokták megdorgálni a szüleik, amiért túl sokat telefonoznak? Mi erről a véleményük? Vajon a mesebeli gyereket miért nem szidja meg az édesanyja? Mit gondolnak, mennyi időt jó/egészséges/hasznos egy nap telefonozással tölteni? Ki mire használja a telefonját? Gondolkoztak már azon, hogy az okostelefonokat okos dolgokra is használhatnák?